**Valtionavustus / Hakijan vakuutukset hakulomakkeeseen**

**Hakijan nimenkirjoitusoikeuden omaava taho vakuuttaa seuraavaa:**

1. **Taloudellinen toiminta** 
   1. **De minimis-asetuksen mukaiset tuet**

Mikäli hakija hakee avustusta taloudelliseen toimintaan, sovelletaan EU:n valtiontukisääntöjä vähämerkityksellisestä de minimis -tuesta (komission asetus (EU) N:o 1407/2013 sekä kyseisessä asetuksessa säädettyjä ehtoja mm. tuen enimmäismääristä ja tuki-intensiteetistä. Avustuksen saajan eri lähteistä saaman de minimis -tuen kokonaismäärä ei saa ylittää 200 000 euroa kolmen peräkkäisen verovuoden kuluessa (komission asetus 1407/2013). Lisätietoja EU:n valtiontukisäännöistä: <https://tem.fi/eu-n-valtiontukisaantely>.

Hakija vakuuttaa, että hakijan saaman de minimis -tuen määrä, mukaan lukien nyt kyseessä oleva valtionavustus, ei ole enempää kuin enintään yhteensä 200 000 euroa nykyisen ja kahden edellisen verovuoden ajanjaksolla.

Kyllä

1. **Työnantajasanktiodirektiivin huomioiminen**

Hakija vakuuttaa valtionavustuslain (688/2001) 7 §:n 2 momentin 1-3 kohtiin liittyen;

* ettei hakijaa tai hakijan edustajaa (rikoslain (39/1889) 47 luvun 8 §:n 1 momentin 2 kohta) ole tuomittu lainvoimaisella tuomiolla rangaistukseen luvattoman ulkomaisen työvoiman käytöstä (rikoslain 47 luvun 6 a §) tai työnantajan ulkomaalaisrikkomuksesta (ulkomaalaislain (301/2004) 186 §) valtionavustuksen myöntövuonna tai sitä edeltäneiden kahden vuoden aikana.
* ettei hakijalle ole lainvoimaisella päätöksellä määrätty seuraamusmaksua laittomasti maassa oleskelevien työntekijöiden palkkaamisesta (työsopimuslain (55/2001) 11 a luvun 3 §) valtionavustuksen myöntövuonna tai sitä edeltäneiden kahden vuoden aikana.

Kyllä

1. **Sähköinen tiedoksianto/suostumus**

Hakija vakuuttaa antavansa suostumuksen lain sähköisestä asioinnista viranomaistoiminnassa (13/2003) 19 §:ssä määritellyn mukaiseen sähköiseen tiedoksiantoon (hakuun liittyvien asiakirjojen toimitus hakemuksessa annettuun sähköpostiosoitteeseen):

Kyllä

1. **Pakotteet**
2. Euroopan unioni ja/tai YK on asettanut ja saattaa tulevaisuudessa asettaa pakotteita lainsäädännössään ja/tai toimielintensä päätöksillä. Hakija vakuuttaa, että
3. edellä tarkoitettuja pakotteita ei ole asetettu[[1]](#footnote-1)

* Hakijalle,
* Hakijan hallinto-, johto- tai valvontaelimen jäsenille tai määräys-, edustus-, päätös- tai valvontavaltaa käyttäville henkilöille,
* Hakijan välittömille tai välillisille omistajille,
* sellaisille sopimuskumppaneille tai alihankkijoille, jotka osallistuvat tämän avustuksen mukaisten tuotteiden tai palvelujen toimittamiseen,
* kyseisten sopimuskumppaneiden tai alihankkijoiden hallinto-, johto- tai valvontaelimen jäsenille tai määräys-, edustus-, päätös- tai valvontavaltaa kyseisissä sopimuskumppaneissa tai alihankkijoissa käyttäville henkilöille eikä
* kyseisten sopimuskumppaneiden tai alihankkijoiden välittömille tai välillisille omistajille,

1. Hakija ilmoittaa välittömästi valtionapuviranomaiselle, jos pakotteita asetetaan yhdellekään a) kohdassa tarkoitetulle taholle ja
2. Hakijan toiminta tai hakijan ja sen sopimuskumppaneiden ja alihankkijoiden tuottamien tuotteiden tai palvelujen käyttö ei riko edellä mainittuja pakotteita.

Hakija antaa pyynnöstä viipymättä valtionapuviranomaiselle tiedot välittömistä tai välillisistä omistajistaan, sopimuskumppaneistaan, alihankkijoistaan ja muista edunsaajistaan.

Lisäksi Hakija sitoutuu ilmoittamaan viipymättä valtionapuviranomaiselle, jos valtionavustukseen tai hankintaan liittyvät suoritukset voivat välillisesti tai välittömästi päätyä pakotteiden kohteena olevalle taholle.

1. Valtionapuviranomaisella on oikeus päätöksellään määrätä valtionavustuksen maksaminen lopetettavaksi välittömästi, jos
2. Euroopan unioni ja/tai YK asettaa Hakijalle tai yllä kohdassa 1. a) tarkoitetuille tahoille pakotteita tai
3. valtionavustukseen liittyvät suoritukset voivat välillisesti tai välittömästi päätyä taholle, jolle on asetettu tässä vakuutuksessa tarkoitettuja pakotteita.

Kyllä

Paikka ja aika

Allekirjoitus ja nimenselvennys

**Liite** Todistus nimenkirjoitusoikeudesta

1. [EU:n (2018) rajoittavien toimenpiteiden eli pakotteiden tehokasta täytäntöönpanoa varten antamien parhaiden käytäntöjen](https://data.consilium.europa.eu/doc/document/ST-8519-2018-INIT/fi/pdf) mukaan peruste, joka on otettava huomioon arvioitaessa, onko oikeushenkilö tai yhteisö toisen henkilön tai yhteisön omistuksessa, on yli 50 prosentin omistus yhteisön omistusoikeuksista tai sen osake-enemmistö. Jos kyseinen peruste täyttyy, katsotaan että oikeushenkilö tai yhteisö on toisen henkilön tai yhteisön omistuksessa. Ko. EU:n parhaissa käytänteissä on kuvattu kahdeksan perustetta, joilla puolestaan arvioidaan, onko oikeushenkilö tai yhteisö joko yksin tai muun osakkaan tai kolmannen osapuolen kanssa tehdyn sopimuksen nojalla toisen henkilön tai yhteisön määräysvallassa. Arvioinnissa riittää, että yksikin kriteereistä täyttyy, jolloin katsotaan, että oikeushenkilö tai yhteisö on toisen henkilön tai yhteisön määräysvallassa, ellei tapauskohtaisesti toisin osoiteta. Arvioinnin kriteereitä ovat mm. oikeus tai valtuus nimittää tai erottaa enemmistö hallinto- tai johtoelinten jäsenistä, muiden osakkaiden kanssa tehdyn sopimuksen perusteella oikeus määrätä enemmistö hallinto- tai johtoelinten jäsenistä, oikeus käyttää oikeushenkilön koko tai osaa omaisuudesta. [↑](#footnote-ref-1)